**SAPPITEIDEN GAMMAKUVAUS**

**JK3AN**

PERIAATE

Maksan hepatosyytit poistavat radiolääkkeenä käytettävän 99mTc-Mebrofenin -yhdisteen verenkier­rosta ja erittävät sen sappiteihin, mistä radiolääke kulkeutuu sappirakkoon ja ruonsulatuska­navaan. Normaalisti sappitiehyeet ja -rakko tulevat kuvauksessa hyvin näky­viin, patolo­gisissa tiloissa huonosti tai ei ollenkaan.

INDIKAATIOT

Sappiteiden toiminnan tutkiminen, akuutin kolekystiitin diagnostiikka, epäily sappivuo­dosta tai sappitieatresiasta.

KONTRAINDIKAATIOT

Raskaus suhteellinen, ks. [Syntymättömien ja vastasyntyneiden lasten suojeleminen vanhempien altistuessa säteilylle isotooppitutkimusten tai -hoitojen yhteydessä: Tut­kimusten ja hoitojen ajoitus fertiili-ikäisillä naisilla.](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7beae31f1e-88d6-46ce-9ab4-7882f83ad453%7d&action=default)

RADIOLÄÄKE

99mTc-Mebrofenin, ks. [Radiolääkkeiden valmistus.](../RADIOLÄÄKKEIDEN%20VALMISTUS/Tc-99m-Memrofeniini,%20BRIDATEC%20valmistusohje.docx)

ANNOS

150 MBq, lapsille painon mukaan, ks. [Lasten isotooppitutki­musannokset.](../RADIOLÄÄKKEIDEN%20VALMISTUS/ANNOSTELU-%20JA%20PUOLIINTUMISTAULUKOT/Lasten%20isotooppitutkimusannokset%20uusi%20(älä%20käytä%20FDGlle).xlsx)

POTILAAN ESIVALMISTELU

Potilaan on paastottava ennen tutkimusta vähintään 4 tuntia.

RADIOLÄÄKKEEN ANTAMINEN

Injisoi radiolääke laskimonsisäisesti potilaan ollessa tutkimuspöydällä selällään. Aloita kuvaus välittömästi injektion jälkeen.

LAITTEET

Gammakamera Kollimaattori

Siemens Symbia 2- tai 3-huone LEHR

TUTKIMUKSEN SUORITUS

Potilaan ylävatsa kuvataan dynaamisena suoraan edestä (ANT) siten, että maksa ja sydän ovat kuvakentän yläreu­nassa. Aloita kuvaus välittömästi injektion jälkeen. Kuvaus kestää 30 min. Jos radiolääke ei ole tässä vaiheessa edennyt selvästi sappirakon kautta suolis­toon, potilas käy aterialla.

* Kuvaa suolisto yksittäiskuvana noin 60 min kuluttua injektiosta. Jos ra­diolääke ei ole edelleenkään edennyt suolistoon, ota suolistokuva 4-6 tunnin kuluttua radiolääkein­jektiosta ja tarvittaessa seuraavana aamuna. Yksittäiskuvat kestävät kuvausajankohdasta riippuen 3 -15 min.

Ks**. Gammakamerakohtainen kuvausohje**.

* Kuvaa mahdollisimman läheltä maksaa ja suolistoa.
* Metalliset ja muut kuvan tulkintaa häiritsevät esineet poistetaan kuvattavalta alu­eelta.
* Asettele ja tue potilas hyvin, kuvauksen aikana on oltava liikkumatta.
* Käytä lapsipotilailla suurennosta (zoom 1-2). Tarkista, että kuvattava alue on suuren­noksen jälkeen kuvakentässä.

Tutkimus kestää tunnista vuorokauteen.

TULOS

Kuvientulostus, ks. **Tulostusohje**.

Tutkimuksesta annetaan lausunto.

HUOMAUTUKSIA

* Tutkimusta ei saa aloittaa viikon viimeisenä työpäivänä.
* Imetystauko 4 tuntia ja tänä aikana kertyvä maito on hävitettävä (ICRP 128), ks. yleisohje Potilaan lähettäminen isotooppitutkimukseen: [Syntymät­tömien ja vastasyntyneiden lasten suojeleminen vanhempien altistuessa säteilylle isotooppitutkimusten tai -hoitojen yhteydessä: Imettävät naiset.](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7beae31f1e-88d6-46ce-9ab4-7882f83ad453%7d&action=default)